Conacele nobililor apusi, bisericile fortificate, casele gospodarilor care au cladit tara, pe toate le-am lasat sa se distruga, din indolenta si lipsa de respect. Printr-o noua campanie a Stirilor Pro TV va vom purta pana in inima civilizatiei romanesti.

Dam cu piciorul trecutului si ne straduim zadarnic sa construim o Romanie noua, care nu ne reprezinta, si nici nu ne place. E momentul sa ne intoarcem la radacini, acolo este casa bunicilor si strabunicilor nostri, frumoasa si unica.

Printr-o noua campanie a Stirilor Pro TV, va vom purta pana in inima civilizatiei vechi romanesti. E momentul sa ne redescoperim identitatea pierduta, sa o punem in valoare, dar mai ales sa ne mandrim cu ea.

Va prezentam povestea lui Jonas Schafer, un neamt care a investit pana acum trei sute de mii de euro pentru a readuce la viata casele traditionale sasesti, din satul Cund, in judetul Mures. Omul s-a mutat cu tot cu familie in tara noastra si, cu ajutorul mesterilor locului, a transformat o zona roasa de timp, intr-o destinatie turistica extrem de laudata, in special de straini.

"Aici puteti vedea ce ne-a atras, pe mine si pe sotia mea, in Transilvania. Aceste coline intinse, peisajul neatins, natural", spune Jonas Schafer, proprietar si investitor.

Citește și Artizanat traditional romanesc produs in China. Ce au gasit inspectorii OPC la un control la bazarul de langa Castelul Bran

Vorbeste in engleza tocmai pentru a se asigura ca exprima corect ceea ce simte. Nu ca n-ar intelege romana. Te surprinde cand il auzi pronuntand stalcit, dar cu indarjire, cuvinte precum foisor, grajd sau porumb.

Jonas e de mai bine de zece ani in Cund. Tatal lui a ajuns in Transilvania in anii '90, printr-o imprejurare. N-a mai plecat de aici. Abia cand a venit in vizita la el, fiul a inteles de ce.

Jonas Schafer, proprietar si investitor: "Am venit aici si m-am indragostit nebuneste de Transilvania. De frumusetea ei incredibila, naturala, de sinceritatea oamenilor si de clima prietenoasa."

Mult nu i-a luat sa se decida. Si-a vandut casa de discuri din Germania - una de succes de altfel - pentru o mica avere. Si-a luat sotia si s-au mutat la Cund. Initial, de proba. Au cumparat o casa veche saseasca pentru o nimica toata - cam 1.000 de euro, si s-au apucat sa o renoveze. Cateva luni mai tarziu, au dat anunt pe internet ca o inchriaza turistilor.

Jonas Schafer, proprietar si investitor: "Dupa ce am terminat prima casa, ne-am dat seama ca cererea era atat de mare, incat aveam nevoie de inca 20. Acum sapte, opt ani, daca te apucai sa cauti, in engleza sau germana, case traditionale pe internet, gaseai doar doua, trei. Am cumparat, asadar, si am inceput sa restauram casele, bucata cu bucata. Am inceput cu restaurantul. Apoi inca o incapere, apoi alta incapare, foisorul, lacul si asa, incet, incet, am inceput sa ne dezvoltam. "

Pana acum, Jonas a investit 300 de mii de euro in complexul Valea Verde. Cinci case au fost aduse la viata, pastrandu-se, in acelasi timp, elementele traditionale. A fost o trecere-fulger de la o stare deplorabila, similara cu pagubele provocate de un cutremur, la ceva de neimaginat.

Pasim intr-una din locuinte. Sura a devenit restaurant. Iar cosul de porumb - loc de citit si luat cina.

Jonas Schafer, proprietar si investitor: "Ne aflam in vechiul hambar, iar unde e bucataria era vechiul "grajd de porci". Aici se tinea fanul. Iar toate grinzile acestea, pe care le vedeti sus, sunt cele originale. Caci am incercat sa pastram cat de mult putem din elementele originale. De exemplu, cele curbate, de aici, au cateva sute de ani. "

Schafer continua turul locuintei:

"Aceasta este cea originala. Dupa cum vedeti, e o fereastra veche, pe care am incercat sa o pastram. E originala si a servit drept model pentru celelalate ferestre pe care le-am restaurat. Aceasta este o replica fidela a celei vechi. Am gasit acel model si am facut-o pe aceasta, le avem in toate cladirile acum. Aici, la Valea Verde, avem acelasi tip de ferestre la toate casele: cu un simbol cioplit pe partea de sus, cu liniile acestea si trei parti distincte care se pot deschide."

"Am vrut sa ne asiguram ca turistul poate identifica elementele clasice. Am mai gasit acest scaun prin sat. Avem atelierul propriu de tamplarie, unde ne fabricam mobilierul. Si, cum nu am gasit o masa potrivita pentru scaun, am stat cu muncitorii si nu ne-am lasat pana nu am facut una care sa aiba aceleasi curbe, ca ale unui scaun traditional sasesc. Fotografiile acestea ne sunt foarte dragi. Sunt ale unor sasi care au trait in sat. Si a fost foarte dificil sa-i convingem pe oameni, la inceput, sa ni le dea ", continua neamtul.

Si in exterior toate sunt in concordanta cu natura. Lacul din spatele caselor este, de fapt, o piscina inteligent gandita.

Jonas Schafer, proprietar si investitor: "Este un concept inca strain in Romania. Ideea este sa ai o piscina amenajata intr-un lac artificial. Cu filtre, ca orice alta piscina, dar fara pic de chimicale. Astfel, apa este foarte pura."

Clientii platesc intre 55 si 100 de euro pentru o noapte la Valea Verde.

Turistii pot merge la cules de trufe. In plus, pot invata tamplarie traditionala in atelierul lui Jonas. Pot picta, pot calari sau se pot plimba cu caruta prin imprejurimi. Cei mai multi nu sunt romani.

“Nu stiam ce ma asteapta, cand am venit aici. Poti sa-ti imaginezi cum traiau localnicii pe vremuri. Iar totul e facut cu multa pasiune pentru detalii. E foarte frumos sa stai aici”, spune un turist.

Pentru renovarea locuintelor si a interioarelor, Jonas plateste doi mesteri iscusiti. A fost of-ul lui: sa lucreze cu localnici, pentru ca ei stiu mai bine ce inseamna traditia. Colaboreaza cu alti sase oameni cand vine vorba de planuri si a investit in utilaje nemtesti pentru a usura procesul de restaurare.

"La un geam din asta lucram cam o saptamana de la inceput pana la sfarsit. Nu prea mai sunt mesteri, asta este problema, aici in zona nu, tamplari nu. Jonas vrea numai lemn, nu vrea termopane, nu vrea plastic, nimic", explica unul dintre tamplari.

Jonas Schafer, proprietar si investitor: “Aceasta usa pe care o vedeti aici, de exemplu, e facuta din stejar din Transilvania. Va fi usa de intrare in una dintre casele pe care le restauram acum. Are o lucratura traditionala, modelul os de hering, folosit la numeroase locuinte de aici.”

Curajosul Jonas a devenit, in timp, exemplu pentru sateni. Oamenii i-au cerut indrumare. Asa se face ca, in Cund, exista acum zece case traditionale renovate.

Una din ele, de exemplu, este a unei profesoare. Initial, femeia a calculat ca nu i-ar sta deloc rau intr-o locuinta restaurata. S-a razgandit, cand a inteles ca e rost de-o afacere frumoasa. Vara, cand turistii ii bat in poarta, se muta cu parintii la Targu Mures.

Tot neamtul i-a venit in ajutor cand s-a confurntat cu o problema inedita.

Jonas Schafer, proprietar si investitor: "Asa arata un pat original sasesc. Singura problema de care ne lovim mereu e ca paturile localnicilor sunt... prea mici. Nici ei nu erau cei mai inalti oameni. Aici, Feri si Istvan, de la atelier, au refacut patul. Aceasta e o sipca noua, pe care au incorporat-o in vechea structura. Acum avem un pat zdravan, de doi metri."

"E foarte dificil sa renovezi o casa care sa se ridice la nivelul cerintelor clientilor moderni, pe de-o parte, dar si la pretentiile noastre, la dorinta de a pastra lucrurile in mod tradional si simplu. E mult mai usor sa demolezi si sa construiesti o pensiune noua. Dar casele astea sunt vii si tocmai asta ne place la ele", adauga investitorul.

Pe site-uri cunoscute turistilor din lumea intreaga, precum Tripadvisor, complexul lui Jonas are 5 stele din 5 si un certificat in excelenta. Impresionant, pentru un lucru facut din pura pasiune.

Apropo de pasiune: Jonas marturiseste ca admira ceea ce face Printul Charles pentru Romania. Si el crede ca intoarcerea spre valorile traditionale este o cale inteleapta pentru a scoate turismul local din amorteala.

"Cred ca turismul romanesc trebuie sa tina aproape de pastrarea si redescoperirea mestesugurilor traditionale, a metodelor de construit traditional. Oamenii vin aici sa gaseasca lucruri autentice. Lucrurile care-i fac sa se simta bineveniti si, in acelasi timp, ii fac sa inteleaga cu adevarat unde se afla", e de parere Jonas.

Pe Jonas nu stii cum sa-l privesti. Camasa scoasa din pantaloni si purtata mai mereu cu manecile suflecate te deruteaza. Ba iti pare clasicul european relaxat, cu somn linistit pe perna, venit in concediu. Ba un sas veritabil, gata de munca si daca-l scoli la doua noaptea.

Mai presus de orice amanunt raman, insa, lectiile pe care ni le preda. Cea a respectului fata de cei din jur si fata de natura. Cea a intelegerii si, mai ales, a protejarii traditiei si a mestesugurilor uitate.

Cea a familiei si a sfinteniei cu care alegi sa-ti duci viata intr-un mediu care, pana la urma, te defineste.

